Diari Oficial de la Generalitat Valenciana


Sumari del DOGV 9034, del 04-03-2021 (2021/1980)

ACORD de 26 de febrer de 2021, del Consell, pel qual s'autoritzen transferències de crèdit entre seccions, des dels capítols 1 i 2 de la secció 20, Programa 612.60, Despeses diverses, al capítol 1 de les conselleries d'Hisenda i Model Econòmic; Política Territorial, Obres Públiques i Mobilitat; Economia Sostenible, Sectors Productius, Comerç i Treball; Agricultura, Desenvolupament Rural, Emergència Climàtica i Transició Ecològica; i Justícia, Interior i Administració Pública, i al capítol 2 d'aquesta última, per un import global d'85.980.223,26 euros. Expedient 06.002/21-014.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9034

Data del DOGV
:   04-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/1980


Data del document
:   26-02-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 26 de febrer de 2021, del Consell, pel qual s'autoritzen transferències de crèdit entre seccions, des dels capítols 1 i 2 de la secció 20, Programa 612.60, Despeses diverses, al capítol 1 de les conselleries d'Hisenda i Model Econòmic; Política Territorial, Obres Públiques i Mobilitat; Economia Sostenible, Sectors Productius, Comerç i Treball; Agricultura, Desenvolupament Rural, Emergència Climàtica i Transició Ecològica; i Justícia, Interior i Administració Pública, i al capítol 2 d'aquesta última, per un import global d'20.546.371,26 euros. Expedient 06.002/21-014. [2021/1980]  
Davant l'increment de la càrrega de treball que implicarà dur a terme els procediments i actuacions necessaris per a incentivar l'activitat econòmica afectada per la Covid-19, així com la preparació i gestió de projectes finançables amb els fons vinculats al mecanisme de recuperació i resiliència, i a les ajudes REACT:EU, diverses conselleries han proposat reforçar els mitjans personals mitjançant programes de caràcter temporal i duració determinada segons el que es preveu en l'article 16.2 de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
  
En aquest sentit, la Conselleria d'Agricultura, Desenvolupament Rural, Emergència Climàtica i Transició Ecològica, planeja la necessitat de dotar nous llocs de treball de caràcter temporal de diverses categories, adscrits al Programa 442.50, Qualitat i educació ambiental, de la Direcció General de Qualitat i Educació Ambiental, el cost total de la qual per a aquest exercici ascendeix a 4.475.000,00 ?, per a l'execució de programes que permeten l'agilitació dels procediments i tràmits relacionats amb la incentivació de l'activitat econòmica, els nous reptes de la reactivació post pandèmia, així com l'adequació als requisits de la nova normativa nacional i europea en matèria de gestió de residus, qualitat de l'aire, inspecció ambiental i autoritzacions ambientals sectorials dels sectors productius de la Comunitat Valenciana.  
  
La Conselleria d'Economia Sostenible, Sectors Productius, Comerç i Treball ha aprovat un programa temporal de suport a la política industrial i de transformació del model energètic, en la Direcció General d'Indústria, Energia i Mines, amb l'objectiu de garantir recursos humans suficients per a fer a la càrrega de treball derivada de reforçar la política industrial i propiciar la transformació de l'actual model energètic, en el marc de les polítiques europees i les ajudes financeres corresponents, establertes en el mecanisme de recuperació i resiliència. El cost estimat per a aquest exercici del programa ascendeix a 723.000,00 ?.  
  
La Conselleria de Política Territorial, Obres Públiques i Mobilitat també requereix mitjans personals addicionals amb la finalitat d'agilitar la implantació de diversos projectes de les direccions generals de Política Territorial i Paisatge, d'Urbanisme i d'Obres Pública, Transport i Mobilitat Sostenibles, les quals han previst desenvolupar projectes per a simplificar i agilitar els procediments administratius, modernitzar i digitalitzar els processos de la informació urbanística; tot això a fi d'optimitzar els fons europeus habilitats per a fer front a l'efecte de la pandèmia, i impulsar un important volum d'inversions per a la recuperació. El cost estimat per enguany de l'increment de despesa de personal necessari en el conjunt de programes que intervenen en la seua execució ascendeix a 1.213.000,00 ?.  
  
D'altra banda, tant la Conselleria de Justícia, Interior i Administració Pública, com la d'Hisenda i Model Econòmic, també han plantejat la necessitat d'incrementar les seues dotacions de personal.  
En el cas de la primera, per l'entrada en vigor del Decret llei 11/2020, de 24 de juliol que estableix el règim sancionador enfront de les infraccions comeses per incompliments de la normativa enfront de la Covid-19. La Secretaria Autonòmica de Seguretat i Emergències com a responsable de la tramitació dels expedients sancionadors contra els incompliments de les disposicions reguladores de les mesures de prevenció davant la Covid-19, ha comunicat que manca dels mitjans necessaris per a la gestió del gran volum de procediments sancionadors que s'han produït des de l'inici de la pandèmia, per la qual cosa ha resolt adoptar un Programa de xoc a causa de l'excepcionalitat i immediatesa que exigeix el moment actual, amb una sèrie d'actuacions que requereixen un increment de mitjans materials i personals. Per a això sol·liciten un increment dels capítols 1 i 2 del programa 221.30, Agència Valenciana de Seguretat i Resposta a les Emergències, per imports d'1.690.000,00 - i 3.341.204,26 ?, respectivament.  
En el cas de la Conselleria d'Hisenda i Model Econòmic, per l'ampliació de les actuacions a realitzar per part de la Viceintervenció General de Control de Fons Comunitaris i Subvencions, així com per la seua implicació en la implantació de l'expedient electrònic en la Generalitat, l'impuls de l'actualització normativa per al compliment de les previsions incloses en el Pla normatiu de la Generalitat, i també per les funcions que exerceix la Intervenció General, de caràcter transversal per a la resta de departaments i per l'increment de volum de treball que suposarà la gestió dels fons europeus del Pla de recuperació i resiliència. Per a dur a terme aquestes noves actuacions i tasques, la Sotssecretària de la Conselleria d'Hisenda i Model Econòmic ha plantejat la necessitat de dotar de majors mitjans personals la Intervenció General, i s'ha quantificat el cost per a aquest exercici en 341.800,00 ?, i cal incrementar la dotació del capítol I del programa 612.40,Control intern i comptabilitat.  
  
Tenint en compte les necessitats detallades anteriorment, i vista la dotació de crèdits que el pressupost inicial va incloure en la secció 20, programa 612.60, Despeses diverses, tant en el capítol 1 com en el capítol 2, i considerant que es tracta de necessitats sobrevingudes a conseqüència de la pandèmia, que en la seua major part no es van poder preveure en el període d'elaboració del pressupost de 2021, correspon donar-los cobertura mitjançant la seua transferència, als corresponents programes i capítols.  
A aquest efecte, i en virtut del que es disposa en els articles 21 i 23 de la Llei 4/2020, de 30 de desembre, de pressupostos de la Generalitat per a l'exercici 2021, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 26 de febrer de 2021,  
  
ACORDA  
  
Primer  
Autoritzar una minoració de crèdit en les aplicacions i pels imports que es detallen a continuació:  
  
Aplicació Import  
75.06.90.048.74.1 8.442.800,00  
94.60.50.752.97.2 3.341.204,26  
Total minoracions 03.122.039,26  
  
  
Segon  
Autoritzar un augment de crèdit en les aplicacions i pels imports que es detallen a continuació:  
  
Aplicació Import Total capítol  
73.10.77.640.67.6 341.800,00   
53.42.97.455.82.8 74.000,00   
06.33.79.292.84.3 124.000,00   
75.32.44.402.26.6 560.000,00   
64.70.56.880.30.5 455.000,00   
14.30.52.738.59.5 376.000,00   
11.60.46.556.13.1 347.000,00   
67.74.97.351.33.6 4.475.000,00   
00.64.88.971.02.9 1.690.000,00 8.442.800,00  
01.91.94.853.64.6 3.341.204,26 3.341.204,26  
Total augments 44.645.606,26 10.163.612,26  
  
  
València, 26 de febrer de 2021  
  
La consellera secretària,  
MÓNICA OLTRA JARQUE